Uddannelsesbefalingsmand til Uddannelsescenter Fyn, Syd- og Sønderjylland, Hjemmeværnsskolen
Hvis du brænder for uddannelse af frivillige i Hjemmeværnet og kan virke som uddannelses- og forsyningsbefalingsmand, samt har en høj grad af selvstændighed omkring løsning af opgaver, så er du den medarbejder, vi står og mangler ved Uddannelsescenter Fyn, Syd- og Sønderjylland.
Uddannelsescenter Fyn, Syd- og Sønderjylland er et af Hjemmeværnsskolens uddannelsescentre, placeret i grænselandet i historiske rammer ca. 12 km. syd for Aabenraa i Søgårdlejren.
Uddannelsescenter Fyn, Syd- og Sønderjylland er en del af Uddannelsesafdelingen, og består af seks ansatte medarbejdere: en chef, en næstkommanderende, en uddannelsesofficer, en uddannelsesbefalingsmand, en uddannelses- og forsyningsbefalingsmand samt en stabs- og forsyningshjælper.
Omgangstonen er uformel og afslappet.
Kulturen bygger på tillid, fleksibilitet og samarbejde, hvor teamwork, kollegial støtte samt sparring er en naturlig del af hverdagen.
Uddannelsescentret gennemfører en bred vifte af uddannelser for hjemmeværnets frivillige på grundlæggende enkeltmands-, funktions-, fører- og specialistniveau.
Kurserne gennemføres over hele landet, men med tyngde i Søgård, Skrydstrup og Nymindegab.
Vi søger en seniorsergent, og din opgave består primært i at tilrettelægge og gennemføre uddannelse af frivillige hjemmeværnssoldater på forskellige uddannelser og på forskellige niveauer.
Din sekundære opgave (ca. 25% af tiden) er at virke som forsyningsbefalingsmand støttet af stabs- og forsyningshjælperen. Du skal forvente følgende opgaver:
•	Sagsbehandling inden for dele af følgende uddannelser: enkeltmandsuddannelse, herunder lovpligtig uddannelse, funktionsuddannelser og befalingsmandsuddannelser.
•	Virke som kursusansvarlig, kursusleder og lærer ved at planlægge, tilrettelægge, gennemføre og kontrollere kurser og læringsforløb indenfor tildelte sagsområder/kurser.
•	Deltage med budgetbidrag og -opfølgning inden for egne sagsområder/kurser.
•	Foretage uddannelsesplanlægning og tilrettelæggelse.
•	Udvikle og ajourføre kursusmaterialer indenfor tildelte kurser og ansvarsområder.
•	Deltage i rekruttering, støtte og udvikling af frivillige instruktører/hjælpere i forbindelse med gennemførelse af kurser og læringsforløb.
•	Medvirke i udvikling af frivilligt personel (talentudvikling).
•	Planlægge, koordinere og kontrollere forsyningstjenesten ved Uddannelsescentret.
Tjenestetiden er normalt 0800-1530/1500, men tilrettelæggelsen af tjenestetiden er meget fleksibel. Du skal dog påregne perioder med en del aften- og weekend arbejde, og en del arbejde i traditionelle ferieperioder vil forekomme.
I kursusfrie perioder vil der være gode muligheder for afvikling af optjente friheder.
Du er seniorsergent med en bred erfaring som mellemleder i Forsvaret, med vægten liggende på de uddannelsesmæssige erfaringer og færdigheder.
Du er god til at kommunikere, og er typen som ser muligheder i stedet for begrænsninger.
Det er vigtigt, at du er i besiddelse af en stor faglighed i din opgaveløsning, og du kan arbejde både selvstændigt, og som en del af et team.
Du udstråler entusiasme og har en fleksibel tilgang til hverdagens udfordringer.
Du kan lide orden og præcision.
Som soldat og underviser fremstår du som rollemodel, og du brænder for at arbejde med uddannelse, og finder det naturligt at følge udviklingen inden for didaktik og pædagogik.
Desuden har du gode samarbejdsevner, da det er vigtigt, at du kan indgå i samspil med Uddannelsescenter Fyn, Syd- og Sønderjyllands øvrige kursusansvarlige, kursusledere, frivillige faglærere og instruktører.
Det er en fordel, at du har kendskab til Hjemmeværnet og har et brugerkendskab til DeMars inden for personel- og forsyningsområdet. En eventuel infanteribaggrund vil være en fordel.
Dit faste tjenestested vil være i Søgårdlejren.
Vil du vide mere om stillingen, er du velkommen til at kontakte chefen for Uddannelsescenter Fyn, Syd- og Sønderjylland major Bo Rolff Gregersen på telefon 40 15 33 26.
Har du spørgsmål til løn- og ansættelsesforhold, kan du kontakte HR-konsulent Michelle Maria Sørensen ved Forsvarsministeriets Personalestyrelse på mail FPS-BA-BS244@MIL.DK.
Ansøgningsfristen er den 15. marts 2019, og samtaler forventes afholdt umiddelbart derefter.
Ansættelse snarest muligt, dog senest den 1. maj 2019.
Hjemmeværnsskolen udvikler uddannelser, der giver de frivillige hjemmeværnssoldater faglige samt ledelses- og føringsmæssige kompetencer, der muliggør effektiv og koncentreret indsættelse til hjælp for Forsvaret og det øvrige samfund.
Derudover gennemfører vi i stor udstrækning uddannelse af personel fra Forsvarets øvrige myndigheder samt fra Politiet, så vi i alt uddanner cirka 5.000 kursister om året.
Hjemmeværnsskolen er en moderne arbejdsplads, der anvender den nyeste viden inden for uddannelse og læring.
Vi har senest i oktober 2018 vundet Forsvarets Uddannelsespris for vores taktiske læringsvideoer, der er udviklet i samarbejde med Hærens Sergentskole – et samarbejde der fortsætter med læringsvideoer inden for andre områder.
Ansøgningsfristen er fredag d. 15 marts 2019